Moskva-Siti v máji 2022
Moskva-Siti za súmraku
**Moskovskij Meždunarodnyj Delovoj Centr „Моskva-Siti"** (skr. MMDC; doslova *Moskovské medzinárodné obchodné centrum "Moskva-City"* ; angl. *Moscow International Business Center "Moscow-City"* , skr. MIBC) je štvrť v Presnenskom okruhu v západnej Moskve.

Hlavnou úlohou má byť vytvorenie prvej zóny v Rusku (a v celej východnej Európe), ktorá bude spájať obchodné aktivity, bývanie a zábavu. Bude to vlastne "mesto v meste". Celý projekt bol schválený mestským zastupiteľstvom v roku 1992. V roku 2024 by mal byť celý komplex kompletne dokončený.

Výstavba celého komplexu Moskva-Siti prebieha na Krasnopresnenskom nábreží, celé stavenisko má rozlohu okolo 100 hektárov. Toto územie je jedinou plochou v centre Moskvy, ktorá dokáže poskytnúť priestor pre takúto obrovskú výstavbu. Na tomto území sa nachádzali staré továrne, ktoré sú nahradzované novými modernými budovami. Celkove náklady na výstavbu sú okolo 12 miliárd amerických dolárov.

Budovy
------

Plán areálu
### Bašňa 2000 (Veža 2000)

Bašňa 2000 (na plániku č. 0)
Je to 34 poschodová kancelárska výšková budova, umiestnená na pravom brehu rieky Moskvy. Budova je spojená s MMDC mostom pre chodcov, ktorý bol prvou dokončenou stavbou MMDC, hoci je umiestnená na opačnej strane rieky od hlavnej výstavby.

Nachádzajú sa tu tiež podzemné parkoviska, reštaurácie a iné prvky oddychu.

* výška: 104 metrov
* celková plocha: 61 057 m²
* začiatok výstavby: december 1996
* dokončenie stavby: 2001

### Bašňa Evoľucija (Veža Evolúcia)

Je 55 poschodová budova. Každé jej poschodie sa otáča o 3°, čiže celkovo o 150°. Obsahuje najmä kancelárie

* začiatok výstavby: 2011
* dokončenie stavby: 2014
* výška: 255 metrov
* počet podlaží: 55
* celková plocha: 169 000 m²

### Imperia Tower

Imperia Tower (na plániku č. 4)
Je to multifunkčný komplex umiestnený v stavbe 4 v Moskva-Siti. Bude pozostávať z dvoch budov; viacúčelovej budovy A a akvaparkového zábavného komplexu v budove B. Budova A bude mat 60 poschodí a bude poskytovať 70 110 m² kancelárskych priestorov triedy A, 45 000 m² bytových priestorov a 280 hotelových izieb.

Budova bude obsahovať akvapark, nákupné centrum, reštaurácie a kaviarne.

* celková plocha: 450 000 m²
* začiatok výstavby: 2006
* dokončenie stavby: 2011
* celkové náklady: 300 miliónov USD

### Gorod Stolic

Gorod Stolic (na plániku č. 9)
Je komplex dvoch budov pomenovaných podľa dvoch najväčších miest Ruska. Nachádzajú sa tu byty, kancelárie, reštaurácie, kinosály a i.

Prvá z nich, Bašňa Moskva, má 76 podlaží. So svojou výškou 301,8 metra bola do dokončenia budovy Shard London Bridge najvyššou budovou Európy. Druhá, Bašňa Sankt Peterburg, má 256,9 metrov a 65 poschodí.

* začiatok výstavby: 2005
* dokončenie stavby: 2010
* výška (Moskva): 301,8 m
* výška (Sankt Peterburg): 256,9 m
* počet poschodí (Moskva): 76
* počet poschodí (Sankt Peterburg): 65
* celková plocha: 288 680 m²
* celkové náklady: 450 miliónov USD

| Rekordy |
| --- |
| Predchodca**Bašňa na Naberežnoj268 m** | **Najvyššia budova Európy****Gorod Stolic**2010-2012301,8 m | Nástupca**Shard London Bridge310 m** |
| **Najvyššia budova Moskvy****Gorod Stolic**2010-2013301,8 m | Nástupca**Merkurij Siti Tauer339 m** |

### Merkurij Siti Tauer

Gorod Stolic (uprostred, na plániku č. 9)
Bude 339 metrov vysoká budova s piatimi podzemnými poschodiami (na plániku č. 14). Budú sa tu nachádzať kancelárske priestory, byty, obchodné priestory a reštaurácie. 

* architekti: M. M. Posohin, Frank Williams (USA), G. L. Sirota
* celková zastavaná plocha: 0,4975 ha
* celková plocha: 158 000 m²
* výška: 339 metrov
* počet nadzemných podlaží: 75
* plocha kancelárií: 86 000 m²
* plocha bytov: 24 000 m²
* plocha pre šport a oddych: 5 000 m²
* reštaurácie: 3 500 m²
* dokončenie stavby: 2013

| Rekordy |
| --- |
| Predchodca**Shard London Bridge310 m** | **Najvyššia budova Európy****Merkurij Siti Tauer**2013-dnes339 m | Nástupca**-** |
| Predchodca**Gorod Stolic301,8 m** | **Najvyššia budova Moskvy****Merkurij Siti Tauer**2013-dnes339 m |

### Komplex Federacija

Bude najvyšší mrakodrap svojho druhu v Európe a celkovo druhý najvyšší v Európe po Bašňa Rossija. Po dokončení bude merať 506 m. Celá stavba komplexu sa skladá z troch veží, veže A a B budú tvoriť väčšinu využiteľných plôch komplexu, veža C bude uprostred celého komplexu a bude najvyššia. Všetky tri veže budú prepojené mostmi. Celá stavba je konštruovaná tak, aby mohla odolať aj prípadnému teroristickému útoku pomocou unesených lietadiel. 

* investor: ZAO Mirax-City, Russia
* architekt: Prof. P. Schweger a S. Tchoban (Germany)
* celkové náklady: 500 miliónov USD
* celková plocha: 425 000 m²
* celková zastavaná plocha: 1,07 ha
* výška: viac ako 509 metrov
* začiatok výstavby: 2003
* dokončenie stavby: 2014

Iné projekty
------------

Commons
* Spolupracuj na Commons Commons ponúka multimediálne súbory na tému **Moskovskij Meždunarodnyj Delovoj Centr „Moskva-Siti"**